pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกอบชัยฯ มอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจำปี 2562
วันจันทร์ที่ 17 สิงหาคม 2563
ปลัดกอบชัยฯ มอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจําปี 2562
นายกอบชัย สังสิทธิสวัสดิ์ ปลัดกระทรวงอุตสาหกรรม  มอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจําปี 2562 ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
วันนี้ (17 สิงหาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่นของกระทรวงอุตสาหกรรม ประจําปี 2562 โดยมีนายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ นายบรรจง สุกรีฑา ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และผู้บริหารระดับสูงของกระทรวงอุตสาหกรรม ร่วมแสดงความยินดี ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม ได้กล่าวแสดงความยินดีกับข้าราชการพลเรือนดีเด่นทั้ง 10 ท่าน ที่ได้รับรางวัลในครั้งนี้ และขอให้ทุกท่านปฏิบัติงานด้วยความทุ่มเท เสียสละ อุทิศตนให้แก่งานนําความรู้ความสามารถมาใช้ในการปฏิบัติราชการจนประสบผลสําเร็จ เป็นที่ยอมรับอย่างน่าภาคภูมิใจ ซึ่งคุณงามความดีและสิ่งที่ท่านได้รับยกย่องในวันนี้ หวังว่าจะเป็นแรงบันดาลใจให้แก่ข้าราชการคนอื่นๆ ได้นําไปเป็นแบบอย่าง นําไปศึกษาเพื่อประโยชน์ในการปฏิบัติราชการ เพื่อประเทศชาติบ้านเมืองต่อไป
รัฐบาลไทย-ข่าวทำเนียบรัฐบาล-บขส. แจ้งพัฒนาและปรับปรุงระบบการจำหน่ายตั๋วรถโดยสาร ระหว่างวันที่ 14 – 15 กันยายน 2560
วันพุธที่ 13 กันยายน 2560
บขส. แจ้งพัฒนาและปรับปรุงระบบการจําหน่ายตั๋วรถโดยสาร ระหว่างวันที่ 14 – 15 กันยายน 2560
บริษัท ขนส่ง จํากัด (บขส.) กระทรวงคมนาคม จะดําเนินการพัฒนาและปรับปรุงระบบการจําหน่ายตั๋วรถโดยสารของ บขส. ระหว่างวันที่ 14 – 15 กันยายน 2560
ผู้ใช้บริการสามารถซื้อตั๋วรถโดยสารได้ที่ช่องจําหน่ายตั๋วภายในสถานีขนส่งผู้โดยสารกรุงเทพฯ (จตุจักร เอกมัย และถนนบรมราชชนนี) รวมถึงที่ทําการสถานีเดินรถ บขส. ทั่วประเทศเท่านั้น
ทั้งนี้ ผู้ใช้บริการไม่สามารถสํารองที่นั่ง หรือซื้อตั๋วรถโดยสารล่วงหน้าได้ จึงขออภัยในความไม่สะดวกมา ณ โอกาสนี้ สอบถามข้อมูลเพิ่มเติมได้ที่ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-รมว.วิทย์ฯ เยี่ยมบูท STI for OTOP Upgrade
วันอังคารที่ 27 ธันวาคม 2559
รมว.วิทย์ฯ เยี่ยมบูท STI for OTOP Upgrade
STI for OTOP Upgrade
24 ธันวาคม 2559 ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี ได้เดินทางไปเยี่ยมชมบูทกระทรวงวิทยาศาสตร์และเทคโนโลยี นํานิทรรศการโครงการยกระดับโอทอป ด้วยวิทยาศาสตร์ เทคโนโลยี และนวัตกรรม (STI for OTOP Upgrade) ซึ่งโครงการดังกล่าวดําเนินงานโดยหน่วยงานในสังกัดกระทรวงวิทยาศาสตร์ฯ ได้แก่ สํานักงานปลัดกระทรวงวิทยาศาสตร์ฯ (สป.วท.) กรมวิทยาศาสตร์บริการ (วศ.) สถาบันวิจัยวิทยาศาสตร์และเทคโนโลยีแห่งประเทศไทย (วว.) และสํานักงานนวัตกรรมแห่งชาติ (สนช.) ไปจัดแสดง พร้อมเชิญชวนผู้ประกอบการสมัคร “คูปองวิทย์เพื่อโอทอป” ภายใน OTOP CITY 2016 ณ อิมแพค เมืองทองธานี
ด้วยวิทยาศาสตร์ เทคโนโลยี และนวัตกรรม (STI for OTOP Upgrade) ให้วงเงินคูปองฯ เพื่อการสนับสนุนการพัฒนาใน 6 ด้าน ได้แก่ 1. พัฒนานวัตกรรมผลิตภัณฑ์ จํานวน 200,000 บาท 2. พัฒนาและออกแบบบรรจุภัณฑ์ จํานวน 150,000 บาท 3. พัฒนาและออกแบบกระบวนการผลิต จํานวน 150,000 บาท 4. พัฒนาระบบมาตรฐาน จํานวน 150,000 บาท 5. พัฒนาและออกแบบเครื่องจักร จํานวน 150,000 บาท และ 6. พัฒนาวัตถุดิบ จํานวน 150,000 บาท
โดยผู้สนใจสามารถสมัครขอรับคูปองฯ ได้ที่บูทกระทรวงวิทยาศาสตร์ฯ ภายในงาน OTOP CITY 2016 ซึ่งอยู่ตรงข้ามเวทีการแสดงกลาง
ข่าว/ภาพโดย : นายปราโมทย์ ป้องสุธาธาร
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร.02 333 3728 – 3732 โทรสาร 02 333 3834
E-mail :pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการคลังมาเลเซียคนที่สองเข้าเยี่ยมคารวะรองนายกรัฐมนตรี
วันพฤหัสบดีที่ 14 กันยายน 2560
รัฐมนตรีว่าการกระทรวงการคลังมาเลเซียคนที่สองเข้าเยี่ยมคารวะรองนายกรัฐมนตรี
รัฐมนตรีว่าการกระทรวงการคลังมาเลเซียคนที่สองเข้าเยี่ยมคารวะรองนายกรัฐมนตรี
วันนี้ (14 กันยายน 2560) เวลา 10.30 น. ดาโต๊ะ ซรี โจฮารี บิน อับดุล กาห์นิ (Datuk Seri Johari bin Abdul Ghani) รัฐมนตรีว่าการกระทรวงการคลังมาเลเซียคนที่สอง เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญ ดังนี้
รองนายกรัฐมนตรีแสดงความยินที่ได้ต้อนรับรัฐมนตรีว่าการกระทรวงการคลังมาเลเซียคนที่สองและคณะผู้บริหารชมรมธุรกิจกัวลาลัมเปอร์ (Kuala Lumpur Business Club - KLBC) เยือนไทย ซึ่งเป็นโอกาสอันดีในการหารือแนวทางส่งเสริมความร่วมมือด้านการค้าการลงทุนระหว่างไทยกับมาเลเซีย นอกจากนี้ รองนายกรัฐมนตรียังกล่าวแสดงความเสียใจอย่างสุดซึ้งต่อการสิ้นพระชนม์ของสุลต่านแห่งรัฐเกดะห์ เมื่อวันที่ 11 กันยายน 2560 รวมทั้งต่อเหตุการณ์ไฟไหม้โรงเรียนสอนศาสนาที่กรุงกัวลาลัมเปอร์ ที่มีผู้เสียชีวิต 25 ราย ในช่วงเช้าวันนี้ (14 กันยายน 2560)
ทั้งสองฝ่ายได้หารือถึงความร่วมมือระหว่างสองประเทศ ได้แก่ ด้านเศรษฐกิจ รองนายกรัฐมนตรีแสดงความยินดีที่ทั้งสองประเทศเป็นคู่ค้าที่สําคัญระหว่างกัน โดยมาเลเซียเป็นคู่ค้าอันดับที่ 4 ของไทย ซึ่งรองนายกรัฐมนตรีประสงค์ให้ทั้งสองฝ่ายยกระดับการค้าระหว่างกันให้เพิ่มสูงมากขึ้น ด้านการท่องเที่ยว รองนายกรัฐมนตรีแสดงความประทับใจที่มีนักท่องเที่ยวมาเลเซียเดินทางมาไทย โดยเฉพาะภาคใต้ คิดเป็นอันดับ 2 รองจากจีน และเชิญชวนให้นักท่องเที่ยวมาเลเซียเดินทางมาเที่ยวไทยในภาคอื่น ๆ ของไทยบ้าง ซึ่งรัฐมนตรีว่าการกระทรวงการคลังมาเลเซียคนที่สองแสดงความชื่นชมและประทับใจในสถานที่ท่องเที่ยวของไทยทั่วประเทศ ความเชื่อมโยง รัฐมนตรีว่าการกระทรวงการคลังมาเลเซียคนที่สองกล่าวว่า ทั้งสองประเทศควรเพิ่มความเชื่อมโยงระหว่างกันให้มากขึ้น โดยเฉพาะความเชื่อมโยงระหว่างภาคใต้ของไทยและภาคเหนือของมาเลเซีย ซึ่งจะช่วยส่งเสริมการขนส่ง การค้าการลงทุน ตลอดจนการไปมาหาสู่ระหว่างประชาชนทั้งสองประเทศมากยิ่งขึ้น
โอกาสนี้ ทั้งสองฝ่ายยังเห็นพ้องในการสนับสนุนความร่วมมือผ่านแผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (Indonesia-Malaysia-Thailand Growth Triangle: IMT-GT) เพื่อผลักดันการพัฒนาความร่วมมือทางเศรษฐกิจในลักษณะไตรภาคี ระหว่างภาคใต้ของไทย ภาคเหนือของมาเลเซีย และพื้นที่บนเกาะสุมาตรา ของอินโดนีเซีย นอกจากนี้ รองนายกรัฐมนตรีกล่าวสนับสนุนบทบาทของภาคธุรกิจมาเลเซียที่จะเป็นกลไกสําคัญในการขับเคลื่อนความร่วมมือด้านการค้าการลงทุน ซึ่งจะเป็นการเน้นย้ําความสัมพันธ์ด้านเศรษฐกิจที่แน่นแฟ้นของทั้งสองประเทศ พร้อมหวังว่ามาเลเซียจะสนับสนุนและผลักดันให้ภาคเอกชนของมาเลเซียเข้ามาลงทุนในโครงการสําคัญของรัฐบาลไทย อาทิ โครงการเขตเศรษฐกิจภาคตะวันออก (EEC) ซึ่งจะเป็นปัจจัยสําคัญในการผลักดันการพัฒนาเศรษฐกิจและสังคมในภูมิภาค
รัฐบาลไทย-ข่าวทำเนียบรัฐบาล-ผู้ประกันตนของสำนักงานประกันสังคม มาตรา 39 และ มาตรา 40 สามารถเข้าร่วมมาตรการของรัฐในการขอรับเงินช่วยเหลือ 5,000 บาท เป็นเวลา 3 เดือน ได้หรือไม่ ??
วันอาทิตย์ที่ 5 เมษายน 2563
ผู้ประกันตนของสํานักงานประกันสังคม มาตรา 39 และ มาตรา 40 สามารถเข้าร่วมมาตรการของรัฐในการขอรับเงินช่วยเหลือ 5,000 บาท เป็นเวลา 3 เดือน ได้หรือไม่ ??
ผู้ประกันตนของสํานักงานประกันสังคม เข้าร่วมขอรับเงินช่วยเหลือ 5,000 บาท ได้หรือไม่ ?
Q : ผู้ประกันตนของสํานักงานประกันสังคม มาตรา 39 และ มาตรา 40 สามารถเข้าร่วมมาตรการของรัฐในการขอรับเงินช่วยเหลือ 5,000 บาท เป็นเวลา 3 เดือน ได้หรือไม่ ??
A : ได้ มาตรการของรัฐเน้นช่วยเหลือกลุ่มผู้มีอาชีพอิสระ หรือกลุ่มลูกจ้างชั่วคราว ที่ได้รับผลกระทบจากสถานการณ์ไวรัสโควิด-19 ซึ่งกลุ่มผู้ประกันตน มาตรา 39 และ มาตรา 40 ถือว่าเข้าข่ายได้รับความช่วยเหลือ
รัฐบาลไทย-ข่าวทำเนียบรัฐบาล-กรมการขนส่งทางบก ดำเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงคมนาคม]
วันเสาร์ที่ 21 มีนาคม 2563
กรมการขนส่งทางบก ดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงคมนาคม]
กรมการขนส่งทางบก ดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)
นายจิรุตม์ วิศาลจิตร อธิบดีกรมการขนส่งทางบกเปิดเผยถึงการดําเนินการตามมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)โดยเฉพาะการให้บริการที่สถานีขนส่งผู้โดยสาร/จุดจอดรถ/จุดChecking Point/ท่ารถต่างๆโดยวันนี้ (21 มีนาคม 2563) สํานักงานขนส่งทั่วประเทศ เช่น เลย บุรีรัมย์ อ่างทอง ฉะเชิงเทรา ยะลา ตรวจคัดกรองประชาชนบริเวณทางเข้าสถานีฯ เพื่อตรวจผู้โดยสารก่อนเข้าสถานีฯ และก่อนขึ้นรถโดยสาร ประชาสัมพันธ์ให้พนักงานขับรถใส่หน้ากากอนามัยและให้เช็ดทําความสะอาดตัวรถ เบาะที่นั่ง และราวจับ หลังจากส่งผู้โดยสารลงหมดแล้วในแต่ละเที่ยวในส่วนของ สํานักงานขนส่งกรุงเทพมหานคร พื้นที่ 1 พื้นที่ 4 กาญจนบุรี ลําปาง ประจวบคีรีขันธ์ ดําเนินการทําความสะอาดสํานักงาน และเครื่องมืออุปกรณ์ด้วยแอลกอฮอล์ เช่น ทดสอบขับรถ ทดสอบE-examทดสอบทางสมรรถนะทางร่างกายด้านสถานีขนส่งสินค้าคลองหลวง ร่มเกล้า พุทธมณฑล ดําเนินการตรวจคัดกรองอุณหภูมิเจ้าหน้าที่ ผู้ประกอบการ และมีมาตรการทําความสะอาดอาคารสถานที่ด้วย
ทั้งนี้ สําหรับมาตรการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19)ของกรมการขนส่งทางบก ประกอบด้วยมาตรการต่างๆ ดังนี้
1)สํานักงานขนส่งทุกแห่ง ดําเนินการตรวจวัดอุณหภูมิผู้เข้าไปในสถานที่และการบริการสาธารณะ หากพบประชาชนที่มีอาการไข้ หรืออาการต้องสงสัยเข้าข่ายอาการโรคดังกล่าวให้ประสานหน่วยงานสาธารณสุขในพื้นที่โดยเร็ว
2) ด้านอาคารสถานที่และสิ่งอํานวยความสะดวกในหน่วยงาน สํานักงานขนส่งทุกแห่ง ทําความสะอาดฆ่าเชื้อโรคพื้นที่ให้บริการภายในสํานักงานขนส่งทุกวัน โดยเฉพาะอุปกรณ์ทดสอบสมรรถภาพร่างกายและสายตา เครื่องทดสอบภาคทฤษฎี (E-exam)ห้องอบรมและทดสอบ ด้วยแอลกอฮอล์ฆ่าเชื้อจุดที่มีการสัมผัสบ่อยครั้ง เช่น เคาน์เตอร์บริการ ที่จับประตู ที่จับราวบันได ปุ่มกดลิฟต์ เป็นต้น และจัดให้มีสบู่ในห้องน้ํา เจลแอลกอฮอล์ล้างมือที่เคาน์เตอร์ให้บริการและจุดประชาสัมพันธ์
3) ด้านผู้ประกอบการขนส่งด้วยรถสาธารณะ ขอความร่วมมือให้ทําความสะอาดตัวรถเป็นพิเศษด้วยน้ํายาฆ่าเชื้อ กําชับให้พนักงานขับรถ และพนักงานจําหน่ายตั๋ว สวมใส่หน้ากากอนามัยในขณะปฏิบัติหน้าที่ตลอดเวลา
4) ด้านสถานีขนส่งผู้โดยสาร/จุดจอดรถ/จุดChecking Point/ท่ารถต่างๆ ประสานองค์กรปกครองส่วนท้องถิ่น (อปท.) บริษัท ขนส่ง จํากัด (บขส.) และเอกชนอื่น ซึ่งเป็นผู้บริหารและดําเนินการสถานีขนส่งผู้โดยสารทุกแห่งในพื้นที่รับผิดชอบ ดําเนินการทําความสะอาดฆ่าเชื้อโรคภายในสถานีขนส่งผู้โดยสารเป็นประจําทุกวัน และให้ความร่วมมือสนับสนุนการดําเนินมาตรการเฝ้าระวังป้องกันโรคกับหน่วยงานสาธารณสุขในพื้นที่
5) ด้านการประชาสัมพันธ์สร้างการรับรู้ และวิธีป้องกันตนเองที่ถูกต้องให้แก่ประชาชนผู้ใช้บริการ ผ่านสื่อต่างๆป้ายประชาสัมพันธ์ และทางจอSmart Bus Terminalแนะนําให้ประชาชนใส่หน้ากากอนามัยเวลาอยู่ในแหล่งชุมชน โดยมีการแจกหน้ากากอนามัยฟรีให้แก่ประชาชนที่มาใช้บริการในสํานักงานขนส่งและที่สถานีขนส่งผู้โดยสาร
รัฐบาลไทย-ข่าวทำเนียบรัฐบาล-สธ. อบรมช่วยชีวิตขั้นพื้นฐาน เพิ่มศักยภาพจิตอาสาและประชาชนทั่วไป เฉลิมพระเกียรติสมเด็จพระเจ้าอยู่หัวรัชกาลที่ 10
วันศุกร์ที่ 27 กรกฎาคม 2561
สธ. อบรมช่วยชีวิตขั้นพื้นฐาน เพิ่มศักยภาพจิตอาสาและประชาชนทั่วไป เฉลิมพระเกียรติสมเด็จพระเจ้าอยู่หัวรัชกาลที่ 10
กระทรวงสาธารณสุข จัดอบรมการช่วยชีวิตขั้นพื้นฐาน เพื่อเพิ่มศักยภาพจิตอาสาและประชาชนทั่วไป        เฉลิมพระเกียรติ สมเด็จพระเจ้าอยู่หัวมหาวชิราลงกรณ บดินทรเทพยวรางกูร พระมหากษัตริย์ไทยรัชกาลที่ 10
กระทรวงสาธารณสุข จัดอบรมการช่วยชีวิตขั้นพื้นฐาน เพื่อเพิ่มศักยภาพจิตอาสาและประชาชนทั่วไป เฉลิมพระเกียรติ สมเด็จพระเจ้าอยู่หัวมหาวชิราลงกรณ บดินทรเทพยวรางกูร พระมหากษัตริย์ไทยรัชกาลที่ 10 แห่งราชวงศ์จักรี เนื่องในโอกาสวันเฉลิมพระชนมพรรษา 66 พรรษาในวันที่ 28 กรกฎาคม 2561
วันนี้ (27 กรกฎาคม 2561) ที่ห้องประชุมพิบูลสงคราม โรงพยาบาลราชวิถี กรุงเทพมหานคร ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข เปิดโครงการเพิ่มศักยภาพจิตอาสา ประชาชนทั่วไป และบุคคลกรทางการแพทย์ในการช่วยชีวิตขั้นพื้นฐาน โดยให้สัมภาษณ์ว่า กระทรวงสาธารณสุขได้จัดทําโครงการเพิ่มศักยภาพจิตอาสา ประชาชนทั่วไป และบุคคลกรทางการแพทย์ในการช่วยชีวิตขั้นพื้นฐาน สามารถใช้เครื่องกระตุกไฟฟ้าหัวใจอัตโนมัติ (AED)ได้อย่างถูกต้องตามมาตรฐานสากล เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร พระมหากษัตริย์ไทยรัชกาลที่ 10 แห่งราชวงศ์จักรี เนื่องในโอกาสวันเฉลิมพระชนมพรรษา 66 พรรษาในวันที่ 28 กรกฎาคม 2561
ศาสตราจารย์คลินิก เกียรติคุณ นายแพทย์ปิยะสกล กล่าวต่อว่า การช่วยชีวิตขั้นพื้นฐานผู้ประสบภาวะฉุกเฉินพ้นจากอันตรายระหว่างรอทีมกู้ชีพนั้นเป็นสิ่งสําคัญเพราะจะช่วย ลดอาการบาดเจ็บ ความพิการ ตลอดจนการสูญเสียชีวิต ทั้งนี้ผู้ให้การช่วยเหลือจะต้องมีความรู้ความเข้าใจและทักษะการช่วยเหลือ และปฏิบัติอย่างถูกต้องจึงจะทําให้การช่วยเหลือประสบผลสําเร็จ จากสถิติพบว่าผู้ป่วยที่มีภาวะหัวใจหยุดเต้นกะทันหัน ถ้าสามารถให้การช่วยเหลือฟื้นคืนชีพได้ทัน จะทําให้ผู้ป่วยกลับมามีชีวิตเหมือนเดิมได้ โดยไม่มีความพิการใด ๆ ซึ่งการช่วยเหลือเพื่อนมนุษย์เป็นการสร้างสังคมของคนดี คิดถึงประโยชน์ส่วนรวมมากกว่าประโยชน์ส่วนตน
“ความรู้เรื่องการช่วยชีวิตขั้นพื้นฐานที่ได้รับฝึกในครั้งนี้ จะติดตัวไปตลอดชีวิต เมื่อเกิดเหตุฉุกเฉินจะสามารถช่วยเหลือชีวิตผู้อื่นได้ทันที นับเป็นการทําความดีได้ตลอดไม่มีที่สิ้นสุด ตามพระราชปณิธานอันแน่วแน่ของสมเด็จพระเจ้าอยู่หัวมหาวชิราลงกรณ บดินทรเทพยวรางกูร ที่จะปลุกจิตสํานึกให้ประชาชนชาวไทยได้ร่วมกันบําเพ็ญประโยชน์ และทําความดี” ศาสตราจารย์คลินิก เกียรติคุณ นายแพทย์ปิยะสกล กล่าว
สําหรับ โครงการเพิ่มศักยภาพจิตอาสา ประชาชนทั่วไป และบุคคลกรทางการแพทย์ในการช่วยชีวิตขั้นพื้นฐาน ในโครงการจิตอาสา “เราทําความดีด้วยหัวใจ” ในครั้งนี้จัดขึ้นเป็นครั้งที่ 5 มีการอบรมอาสาสมัครกรุงเทพมหานคร (อสส.) จิตอาสา และประชาชนในเขตกรุงเทพมหานครจํานวน 510 คน ให้มีความรู้ในการช่วยชีวิตขั้นพื้นฐานและการใช้เครื่องกระตุกไฟฟ้าหัวใจอัตโนมัติ(AED)ได้อย่างถูกต้อง ซึ่งหน่วยงานอื่นสามารถดําเนินการได้เช่นเดียวกัน ทั้งนี้ได้มีการอบรมเรื่องดังกล่าวให้จิตอาสาและประชาชนทั่วไปใน 4 จังหวัด ได้แก่ จังหวัดสงขลา จังหวัดนนทบุรี จังหวัดปัตตานี จังหวัดสุราษฎร์ธานี รวมผู้เข้ารับการอบรมทั้งสิ้นจํานวน 1,600 คน
*************************** 27 กรกฎาคม 2561
รัฐบาลไทย-ข่าวทำเนียบรัฐบาล-ผู้อำนวยการสำนักงานเศรษฐกิจการคลังชี้แจงประเด็นปัญหาเศรษฐกิจตกต่ำ
วันศุกร์ที่ 11 สิงหาคม 2560
ผู้อํานวยการสํานักงานเศรษฐกิจการคลังชี้แจงประเด็นปัญหาเศรษฐกิจตกต่ํา
ผู้อํานวยการสํานักงานเศรษฐกิจการคลังชี้แจงประเด็นปัญหาเศรษฐกิจตกต่ํา
วันที่ 10 สิงหาคม 2560 นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง ชี้แจงประเด็นปัญหาเศรษฐกิจตกต่ํา โดยมีสาระสําคัญ ดังนี้
เศรษฐกิจไทยล่าสุดส่งสัญญาณการขยายตัวต่อเนื่อง โดยในเดือนมิถุนายน 2560 พบว่ามูลค่าการส่งออกสินค้าขยายตัวในระดับสูงที่ร้อยละ 11.7 ต่อปี ส่งผลให้ครึ่งปีแรกขยายตัวร้อยละ 7.8 ต่อปี ขณะที่มูลค่าการนําเข้าขยายตัวต่อเนื่องเช่นกันที่ร้อยละ 13.7 ต่อปี ส่งผลให้ครึ่งปีแรกขยายตัวร้อยละ 15.0 ต่อปี โดยกลุ่มที่มีการนําเข้าได้ดี มาจากวัตถุดิบและกึ่งสําเร็จรูป และสินค้าทุน ซึ่งสะท้อนให้เห็นถึงทิศทางการฟื้นตัวของการลงทุนและการผลิตของอุตสาหกรรม นอกจากนี้ เครื่องชี้เศรษฐกิจด้านการใช้จ่ายเพื่อการบริโภคภาคเอกชนปรับตัวดีขึ้นเช่นกัน สะท้อนจากข้อมูลในครึ่งปีแรกของปี 2560 เช่น ภาษีมูลค่าเพิ่ม ณ ราคาคงที่ ปริมาณการจําหน่ายรถยนต์นั่ง และปริมาณรถจักรยานยนต์จดทะเบียนใหม่ ที่ขยายตัวร้อยละ 2.3 25.0 และ 5.8 ต่อปี ตามลําดับ ส่วนหนึ่งเป็นผลมาจากรายได้ที่แท้จริงของเกษตรกรที่ขยายตัวในครึ่งปีแรกร้อยละ 15.4 ต่อปี นอกจากนี้ ข้อมูลภาพรวมการลงทุนของประเทศในด้านของการจดทะเบียนจัดตั้งธุรกิจของกรมพัฒนาธุรกิจการค้า ในเดือนมิถุนายน 2560 พบว่ามีจํานวนเพิ่มขึ้นจากเดือนพฤษภาคม 2560 จํานวน 693 ราย ในขณะที่การจดทะเบียนเลิกที่เพิ่มขึ้นจากเดือนพฤษภาคม 2560 จํานวน 474 ราย นั้น ถือว่าน้อยกว่าธุรกิจที่มีการจดทะเบียนใหม่ สะท้อนให้เห็นว่าภาคธุรกิจยังมีการจดทะเบียนเริ่มต้นธุรกิจที่เพิ่มขึ้นสุทธิ 219 ราย และยังมีความเชื่อมั่นในด้านการลงทุนเพิ่มขึ้น
----------------------------
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผยชาวนาขอบคุณรัฐบาลที่ออกมาตรการดูแลช่วยเหลือเกษตรกรครอบคลุมทุกกลุ่ม โดยนายกรัฐมนตรีจะเดินทางลงพื้นที่เพื่อตรวจราชการจังหวัดปทุมธานี 18 พ.ย.นี้
วันอังคารที่ 15 พฤศจิกายน 2559
ผู้ช่วยโฆษกฯ เผยชาวนาขอบคุณรัฐบาลที่ออกมาตรการดูแลช่วยเหลือเกษตรกรครอบคลุมทุกกลุ่ม โดยนายกรัฐมนตรีจะเดินทางลงพื้นที่เพื่อตรวจราชการจังหวัดปทุมธานี 18 พ.ย.นี้
พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี เผยชาวนาขอบคุณรัฐบาลที่ออกมาตรการดูแลช่วยเหลือเกษตรกรครอบคลุมทุกกลุ่ม โดยนายกรัฐมนตรีจะเดินทางลงพื้นที่เพื่อตรวจราชการจังหวัดปทุมธานี 18 พ.ย.นี้
วันนี้ ( 15 พ.ย. 59) เวลา 14.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิง ทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวว่า นายกรัฐมนตรี ได้แจ้งต่อที่ประชุมรับทราบถึงเรื่องที่ชาวนาเดินทางมาขอบคุณรัฐบาลที่ได้ออกมาตรการต่าง ๆ ช่วยเหลือเกษตรกรชาวนา ทั้งมาตรการสร้างความเข้มแข็งและมาตรการสร้างห่วงโซ่ครบวงจรให้ชาวนามีตลาดจําหน่ายสินค้าทางการเกษตร ตลอดจนนโยบายการบริหารจัดการด้านเกษตรตั้งแต่ต้นทาง กลางทาง จนถึงปลายทาง โดยกลุ่มเกษตรกรชาวนาเห็นด้วยกับการดําเนินมาตรการดังกล่าวของรัฐบาล
พร้อมกันนี้ นายกรัฐมนตรี ได้มอบหมายให้กระทรวงเกษตรและสหกรณ์กับกระทรวงพาณิชย์ดูแลช่วยเหลือเกษตรกรให้ครอบคลุมทุกกลุ่ม โดยให้พิจารณาหาแนวทางที่เหมาะสมและบูรณาการเชื่อมโยงระหว่างกันและดําเนินการให้สอดคล้องกับงบประมาณและแผนแม่บทของแต่ละกระทรวงที่ดําเนินการอยู่
นอกจากนี้ ในวันศุกร์ที่ 18 พฤศจิกายน 2559 นายกรัฐมนตรี จะเดินทางไปตรวจราชการที่จังหวัดปทุมธานี เพื่อตรวจติดตามโครงการพัฒนาพื้นที่แก้มลิงเพิ่มรายได้ในพื้นที่เกษตรทุ่งรังสิต จังหวัดปทุมธานี โดยมีกําหนดการที่จะเดินทางไปที่คลองระพีพัฒน์แยกตก บริเวณประตูน้ําที่ 8 เพื่อติดตามดูระดับน้ําบริเวณดังกล่าว และรับฟังการบรรยายสรุปจากผู้อํานวยการโครงการส่งน้ําและบํารุงรักษารังสิตเหนือ พร้อมทั้งเดินทางไปยังสวนปาล์มน้ํามัน และดูเรือดูดตะกอนเลนในร่องสวน เพื่อศึกษาถึงความเป็นไปได้ในการนําเรือดูดตะกอนเลนมาปรับใช้ในกิจกรรมต่าง ๆ เช่น เรื่องการขุดลอกคูคลองในบริเวณที่ตื้นเขิน เป็นต้น
จากนั้น นายกรัฐมนตรี จะเดินทางไปพบปะเยี่ยมเยียนประชาชนที่องค์การบริหารส่วนตําบลบึงชําอ้อ และเดินทางไปยังโครงการสระเก็บน้ําพระราม 9 อันเนื่องมาจากพระราชดําริ ตําบลคลองหลวง อําเภอธัญบุรี จังหวัดปทุมธานี โดยมีนายเสรี ศุภราทิพย์ ผู้ว่าการประปาส่วนภูมิภาค บรรยายสรุปเกี่ยวกับการดําเนินงานโครงการดังกล่าวให้นายกรัฐมนตรีและคณะรับทราบก่อนเดินทางกลับ
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สามารถวัดไข้ผ่านบริเวณข้อมือแทนบริเวณหน้าผาก เพื่อตรวจความเสี่ยงของผู้ที่อาจติดไวรัสโควิด-19 ได้หรือไม่ ??
วันพฤหัสบดีที่ 30 เมษายน 2563
สามารถวัดไข้ผ่านบริเวณข้อมือแทนบริเวณหน้าผาก เพื่อตรวจความเสี่ยงของผู้ที่อาจติดไวรัสโควิด-19 ได้หรือไม่ ??
วัดไข้ผ่านบริเวณข้อมือแทนบริเวณหน้าผาก ได้หรือไม่ ??
Q : สามารถวัดไข้ผ่านบริเวณข้อมือแทนบริเวณหน้าผาก เพื่อตรวจความเสี่ยงของผู้ที่อาจติดไวรัสโควิด-19 ได้หรือไม่ ??
A : อุณหภูมิของร่างกายบริเวณหน้าผาก เป็นส่วนที่มีอุณหภูมิใกล้เคียงกับความเป็นจริงมากกว่าบริเวณข้อมือ เพราะเป็นกึ่งกลางร่างกาย อุณหภูมิจะคงที่ที่สุด หากเปลี่ยนไปวัดข้อมือ อาจพบว่ามีอุณหภูมิที่ต่ํากว่าความเป็นจริง ทําให้การตรวจพบผู้ที่มีอาการไข้ได้น้อย เพิ่มความเสี่ยงในการแพร่กระจายของเชื้อได้
รัฐบาลไทย-ข่าวทำเนียบรัฐบาล-รมว.ยุติธรรม รับเรื่องจากผู้เสียหายเพื่อให้รับความเป็นธรรมผ่านศูนย์ยุติธรรมสร้างสุข
วันพฤหัสบดีที่ 26 ธันวาคม 2562
รมว.ยุติธรรม รับเรื่องจากผู้เสียหายเพื่อให้รับความเป็นธรรมผ่านศูนย์ยุติธรรมสร้างสุข
นายสมศักดิ์ เทพสุทิน รัฐมนตรีว่าการกระทรวงยุติธรรม ิรับเรื่องเรียนจากผู้เสียหายที่ไม่ได้รับความเป็นธรรมผ่านศูนย์ยุติธรรมสร้างสุข
ในวันพฤหัสบดีที่ ๒๖ ธันวาคม ๒๕๖๒ เวลา ๑๑.๐๐ น.
ณ บริเวณหน้าศูนย์ยุติธรรมสร้างสุข ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
รับเรื่องเรียนจากผู้เสียหายที่ไม่ได้รับความเป็นธรรมผ่านศูนย์ยุติธรรมสร้างสุข
โดยการประสานผ่านทางนายสงกานต์อัจฉริยะทรัพย์
กรรมการปฏิรูปประเทศด้านกระบวนการยุติธรรม
โดยมีว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
รองศาสตราจารย์ ดร.วีริศ อัมระปาล ที่ปรึกษารัฐมนตรีว่าการกระทรวงยุติธรรม (ด้านวิชาการ)
และนางสาวเอมอร เสียงใหญ่ รองอธิบดีกรมคุ้มครองสิทธิและเสรีภาพ ร่วมด้วย
ทั้งนี้ ผู้เสียหายที่ไม่ได้รับความเป็นธรรมที่มาขอรับการช่วยเหลือจากกระทรวงยุติธรรม จํานวน ๒ คดี คือ
คดีแรก เด็กชาย นภัทร เทียนเทพ อายุ ๑๖ ปี ถูกรถยนต์กระบะพุ่งชน
จนบาดเจ็บสาหัสและทุพพลลภาพหรือพิการตลอดชีวิต
เหตุเกิดในท้องที่สถานีตํารวจนครบาลสายไหม ตั้งแต่วันที่ ๑๔ มิถุนายน ๒๕๖๒
แต่ระยะเวลาผ่านมา ๗ เดือนแต่เพิ่งแจ้งข้อหาภายหลังอันเป็นเหตุให้ผู้ร้องได้รับความเสียหาย
คดีที่สอง นางลูกนก เขียววิไล ร้องเรียนกรณีสามีถูกคนขับรถแท็กซี่ขับรถโดยประมาทฯ ในเวลากลางคืน
จนกระทั่งได้รับความเสียหายบาดเจ็บสาหัส ข้อต่อกระดูกหลังหักหลายข้อ
เหตุเกิดในท้องที่สถานีตํารวจนครบาลพญาไท ตั้งแต่วันที่ ๑ ธันวาคม ๒๕๖๒
แต่คดีไม่มีความคืบหน้าโดยพนักงานสอบสวนสถานีตํารวจนครบาลพญาไท
ไม่ได้มีการเรียกโชเฟอร์แท็กซี่รายนี้มารับทราบข้อกล่าวหาแต่อย่างใด
อันเป็นเหตุให้ผู้ร้องได้รับความเสียหายในกระบวนการยุติธรรม
โอกาสนี้ รัฐมนตรีว่าการกระทรวงยุติธรรม กล่าวว่า กระทรวงยุติธรรมยินดีที่จะให้ความช่วยเหลือผู้ที่ได้รับความเสียหาย
ตามพระราชบัญญัติค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา พ.ศ. ๒๕๔๔
(และที่แก้ไขเพิ่มเติม (ฉบับที่ ๒) พ.ศ. ๒๕๕๙)
รวมทั้งสนับสนุนเรื่องการจัดหาทนายความในการดําเนินคดีกับผู้ที่เกี่ยวข้อง
ซึ่งการรับสิทธิตามขั้นตอนของกฎหมายนั้นกระทรวงยุติธรรมจะให้ข้อมูลและบูรณาการกับหน่วยงานต่าง ๆ
เพื่อร่วมกันแก้ไขปัญหาและสร้างความยุติธรรมให้กับประชาชนและสังคมที่ได้รับผลกระทบต่อไป
รัฐบาลไทย-ข่าวทำเนียบรัฐบาล-​"สมาคมแพทย์ทหาร มอบรางวัล "คนดีศรีแพทย์ทหาร"
วันศุกร์ที่ 28 กุมภาพันธ์ 2563
​"สมาคมแพทย์ทหาร มอบรางวัล "คนดีศรีแพทย์ทหาร"
27 ก.พ.63 พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ได้เดินทางไปเป็นประธานในพิธีเปิดงานประชุมวิชาการและการประชุมใหญ่สามัญประจําปี ครั้งที่62
27 ก.พ.63 พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ได้เดินทางไปเป็นประธานในพิธีเปิดงานประชุมวิชาการและการประชุมใหญ่สามัญประจําปี ครั้งที่62 ของสมาคมแพทย์ทหารแห่งประเทศไทยในพระบรมราชูปถัมภ์ พร้อมกับมอบรางวัล "คนดีศรีแพทย์ทหาร" ณ ห้องประชุมอาคารมงกุฏเกล้าวิทยา วิทยาลัยแพทยศาสตร์พระมงกุฏเกล้า
รัฐบาลไทย-ข่าวทำเนียบรัฐบาล-นายกรัฐมนตรีมั่นใจความสัมพันธ์หุ้นส่วนยุทธศาสตร์อาเซียน-ญี่ปุ่น
วันจันทร์ที่ 4 พฤศจิกายน 2562
นายกรัฐมนตรีมั่นใจความสัมพันธ์หุ้นส่วนยุทธศาสตร์อาเซียน-ญี่ปุ่น
นายกรัฐมนตรีมั่นใจความสัมพันธ์หุ้นส่วนยุทธศาสตร์อาเซียน-ญี่ปุ่น
วันนี้ (วันที่ 4 พฤศจิกายน 2562) เวลา 17.00 น. ณ ห้อง Sapphire 203 ศูนย์แสดงสินค้าและการประชุมอิมแพ็ค เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และผู้นําประเทศสมาชิกอาเซียน และนายชินโซะ อาเบะ (Shinzo Abe) ได้เข้าร่วมการประชุมสุดยอดอาเซียน-ญี่ปุ่น ครั้งที่ 22 ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
การประชุมสุดยอดอาเซียน-ญี่ปุ่น ครั้งที่ 22 เพื่อร่วมกันกําหนดทิศทางความสัมพันธ์และความร่วมมือระหว่างอาเซียนกับญี่ปุ่น และแลกเปลี่ยนข้อคิดเห็นในประเด็นระดับภูมิภาคและระหว่างประเทศที่อยู่ในความสนใจ และเป็นความห่วงกังวลร่วมกัน โดยมีผู้นําจาก 10 ประเทศสมาชิกอาเซียน และนายกรัฐมนตรีญี่ปุ่น เข้าร่วมการประชุม
นายกรัฐมนตรีแสดงความยินดีกับญี่ปุ่นสําหรับรัชสมัย “เรวะ” และกล่าวต้อนรับ สู่การประชุมสุดยอดอาเซียน-ญี่ปุ่น ครั้งที่ 22 ซึ่งนายกรัฐมนตรีมั่นใจว่าจะเป็นโอกาสที่ดีในการแลกเปลี่ยนวิสัยทัศน์เพื่อพัฒนาความสัมพันธ์หุ้นส่วนทางยุทธศาสตร์ของอาเซียน-ญี่ปุ่น ไทยชื่นชมบทบาทของญี่ปุ่นในภูมิภาค โดยเมื่อปีที่ผ่านมา อาเซียนและญี่ปุ่นได้รับรอง “แถลงการณ์ร่วมการประชุมสุดยอดอาเซียน-ญี่ปุ่นสมัยพิเศษ ครั้งที่ 21 เพื่อเฉลิมฉลองการครบรอบ 45 ปีแห่งมิตรภาพและความร่วมมืออาเซียน-ญี่ปุ่น”เพื่อเป็นแนวทางในการเสริมสร้างความเป็นหุ้นส่วนทางยุทธศาสตร์ที่ยั่งยืน บนพื้นฐานของผลประโยชน์ร่วมกันซึ่งนําไปสู่ความยั่งยืนในภูมิภาคในทุกมิติ ในฐานะประธานอาเซียน ไทยประสงค์ที่จะเห็นความยั่งยืนเพื่อผลประโยชน์ร่วมกันของประชาชนของอาเซียนและญี่ปุ่น และเพื่อส่งเสริมเสถียรภาพและความเจริญรุ่งเรืองของภูมิภาค
ในโอกาสนี้ นายกรัฐมนตรีได้ขอบคุณนายกรัฐมนตรีญี่ปุ่นที่สนับสนุนการเป็นประธานอาเซียนของไทย สนับสนุนข้อริเริ่มที่เกี่ยวกับความยั่งยืน และสนับสนุน “ศูนย์อาเซียนเพื่อผู้สูงวัยอย่างมีศักยภาพและนวัตกรรม” “คลังเก็บสิ่งของช่วยเหลือผู้ประสบภัยของอาเซียน” และ “ศูนย์ความร่วมมือ
อาเซียน-ญี่ปุ่นเพื่อพัฒนาบุคลากรด้านความมั่นคงปลอดภัยไซเบอร์”
นายกรัฐมนตรี แสดงความยินดีกับญี่ปุ่นต่อความสําเร็จในการเป็นเจ้าภาพจัดการประชุมผู้นํา G20 ที่นครโอซากา โดยนายกรัฐมนตรีสนับสนุนการสอดประสานระหว่างข้อริเริ่มของอาเซียนกับกรอบความร่วมมืออื่น ๆ รวมทั้ง G20 เพื่อพัฒนาไปสู่ความร่วมมือที่เป็นรูปธรรมในมิติต่าง ๆ อย่างยั่งยืน นายกรัฐมนตรีหวังว่าอาเซียนและญี่ปุ่นจะร่วมมือกันเสริมสร้างความเชื่อมโยงสีเขียว ทั้งกับอาเซียนและกับอนุภูมิภาค รวมถึงกรอบ ACMECS ด้วย และหวังว่าจะเห็นโครงการความร่วมมือที่เป็นรูปธรรม ได้แก่ ความเชื่อมโยงความร่วมมือทางทะเล และการพัฒนาที่ยั่งยืนผ่านกลไกที่มีอาเซียนเป็นแกนนํา เพื่ออนาคตที่ยั่งยืนของภูมิภาค